CELEX: 52014PC0169
Language: hr
Date: 2014-03-18
Title: Prijedlog UREDBE VIJEĆA o izmjeni Uredbe (EU) br. 43/2014 u pogledu ograničenja ulova za ribolov hujice u vodama Unije u ICES-ovim područjima II.a, III.a i IV.

|
			
		
		
		52014PC0169
		
			Prijedlog UREDBE VIJEĆA o izmjeni Uredbe (EU) br. 43/2014 u pogledu ograničenja ulova za ribolov hujice u vodama Unije u ICES-ovim područjima II.a, III.a i IV. /* COM/2014/0169 final - 2014/0092 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Uredbom Vijeća (EU) br. 43/2014
utvrđene su ribolovne mogućnosti za 2014. za određene riblje
stokove i skupine ribljih stokova, koje se primjenjuju u vodama Unije te za
plovila Unije u određenim vodama izvan Unije. Ova se Uredba uglavnom
odnosi na stokove u Atlantiku i Sjevernom moru. Te se ribolovne mogućnosti
obično mijenjaju nekoliko puta tijekom razdoblja u kojem su na snazi. 
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Nije primjenljivo.
3.           PRAVNI ELEMENTI PRIJEDLOGA
Prijedlogom se nastoji izmijeniti Uredbu (EU)
br. 43/2014 kako bi se omogućio ribolov hujice u ICES-ovim područjima
II.a, III.a i IV. Predložene razine u skladu su sa znanstvenim mišljenjem za
taj stok koje je ICES dostavio 21. veljače 2014. 
2014/0092 (NLE)
Prijedlog
UREDBE VIJEĆA
o izmjeni Uredbe (EU) br. 43/2014 u pogledu
ograničenja ulova za ribolov hujice u vodama Unije u ICES-ovim
područjima II.a, III.a i IV.
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 3.,
uzimajući u obzir prijedlog Europske
komisije[1],
budući da:
(1)       U očekivanju savjeta
Međunarodnog vijeća za istraživanje mora (ICES) ograničenja
ulova za hujicu u vodama Unije u ICES-ovim područjima II.a, III.a i IV
utvrđena su u Prilogu I.A Uredbi (EU) br. 43/2014 na nultoj razini.
(2)       Savjet ICES-a o tom stoku
dostupan je od 21. veljače 2014. te je sada moguće utvrditi TAC za
hujicu u tom području, raspoređen u sedam područja upravljanja,
kako bi se izbjeglo iscrpljivanje lokalnih stokova. Dodjelom kvota u tim
područjima upravljanja trebale bi se uzeti u obzir razmjene dogovorene s
Norveškom u svjetlu savjetovanja o pravu ribolova u skladu s bilateralnim
ugovorom o ribarstvu s Norveškom[2].
(3)       Prilog I.A Uredbi (EU) br.
43/2014 treba stoga na odgovarajući način izmijeniti.
(4)       Ograničenja ulova
predviđena Uredbom (EU) br. 43/2014 primjenjuju se od 1.
siječnja 2014. Odredbe ove Uredbe u pogledu ograničenja ulova trebale
bi se stoga također primjenjivati od tog datuma. Takvom retroaktivnom
primjenom neće se dovoditi u pitanje načela pravne sigurnosti i
zaštitu opravdanih očekivanja jer su u Uredbi (EU) 43/2014 dotične
ribolovne mogućnosti utvrđene na nultoj razini. Budući da
izmjena tog ograničenja ulova utječe na gospodarske aktivnosti i
planiranje ribolovne sezone plovila Unije, ova bi Uredba trebala stupiti na
snagu odmah nakon objave.
DONIJELO JE OVU UREDBU:
Članak 1.
Izmjene Uredbe (EU) br. 43/2014
Prilog I.A Uredbi (EU) br. 43/2014
mijenja se u skladu s Prilogom ovoj Uredbi.
Članak 2.
Stupanje na snagu i primjena
Ova Uredba stupa na snagu sljedećeg dana
od dana objave u Službenom listu Europske unije.
Primjenjuje se od 1. siječnja 2014.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL C , , str. .
[2]               Sporazum o ribarstvu između Europske ekonomske
zajednice i Kraljevine Norveške (SL L 226, 29.8.1980., str. 48.).